ai4bharat/Pralekha huggingface dataset:
નાણા મંત્રાલય
ભારત-અમેરિકા આર્થિક અને નાણાકીય ભાગીદારી સંવાદની આઠમી મંત્રીસ્તરીય બેઠક વોશિંગ્ટન ડીસીમાં યોજાઈ
ભારત-અમેરિકા આર્થિક અને નાણાકીય ભાગીદારી સંવાદની આઠમી મંત્રીસ્તરીય બેઠક આજે વોશિંગ્ટન ડીસી ખાતે યોજાઈ હતી. આ બેઠકની અધ્યક્ષતા કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણ અને અમેરિકાના ટ્રેઝરીના સચિવ ડૉ. જેનેટ યેલેને કરી હતી.
ભારત-અમેરિકા આર્થિક અને નાણાકીય ભાગીદારી સંવાદની મંત્રી મિટિંગ દરમિયાન વ્યાપક આર્થિક પરિપ્રેક્ષ્ય અને કોવિડ -19 ની પરિસ્થિતિમાં સુધારો, આર્થિક નિયમનકારી અને તકનીકી સહયોગ, બહુપક્ષીય જોડાણ, આબોહવા પરિવર્તન અને મની લોન્ડરિંગ નિવારણ અને આતંકવાદના ધિરાણ  ને રોકવા સહિત વિવિધ મુદ્દાઓ પર ચર્ચા કરવામાં આવી હતી. બંને પક્ષોએ દ્વિપક્ષીય અને બહુપક્ષીય મંચ પર પરસ્પર અને વૈશ્વિક આર્થિક મુદ્દાઓને ઉકેલવા અને સૌહાર્દપૂર્ણ વ્યૂહરચનાઓ અને ઉકેલો તરફ લડવા માટે સહયોગ ચાલુ રાખવા માટે તેમની પ્રતિબદ્ધતાની પુષ્ટિ કરી.
કેન્દ્રીય નાણાં અને કોર્પોરેટ બાબતોના મંત્રી અને અમેરિકાના ટ્રેઝરી સેક્રેટરીના સંયુક્ત નિવેદન સાથે બેઠકનું સમાપન થયું.
બિડાણ:
ભારત-અમેરિકા આર્થિક અને નાણાકીય ભાગીદારીની 8મી મંત્રી સભાનું સંયુક્ત નિવેદન.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 189
પ્રધાનમંત્રીનું કાર્યાલય
પ્રધાનમંત્રીએ આંતરરાષ્ટ્રીય નર્સ ડે પર નર્સિંગ સ્ટાફનો આભાર વ્યક્ત કર્યો
પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય નર્સ ડે પર નર્સિંગ સ્ટાફ પ્રત્યે કૃતજ્ઞતા વ્યક્ત કરી છે.
એક ટવીટમાં પ્રધાનમંત્રીએ કહ્યું: "આંતરરાષ્ટ્રીય નર્સ દિવસ એ સખત મહેનત કરનાર નર્સિંગ સ્ટાફ પ્રત્યે કૃતજ્ઞતા વ્યક્ત કરવાનો દિવસ છે, જે કોવિડ-19 સામે લડવામાં મોખરે છે. સ્વસ્થ ભારત પ્રત્યેની તેમની ફરજ, કરુણા અને કટિબદ્ધતા અનુકરણીય છે."
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 133.17 કરોડ લોકોને રસી આપવામાં આવી
ભારતમાં સક્રિય કેસનું ભારણ 91,456 થયું, 561 દિવસમાં સૌથી ઓછું
સક્રિય કેસ કુલ કેસનાં 1% કરતા ઓછા છે, હાલમાં 0.26% છે, માર્ચ 2020 પછી સૌથી ઓછા
સાજા થવાનો દર હાલમાં 98.37% નોંધાયો, માર્ચ 2020થી સૌથી વધુ
છેલ્લા 24 કલાકમાં 7,973 દર્દીઓ સાજા થયા, કુલ વધીને 3,41,30,768 દર્દીઓ સાજા થયા
છેલ્લા 24 કલાકમાં ભારતમાં 7,350 નવા કેસ નોંધાયા
દૈનિક પોઝિટિવીટી દર 0.86% પહોંચ્યો, છેલ્લા 70 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 29 દિવસથી 1% કરતા ઓછો થઈ ગયો છે, હાલમાં 0.69% છે
કુલ 65.66 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 175
મંત્રીમંડળ
મંત્રીમંડળે માનવ અધિકાર સંરક્ષણ  બિલ, 2018ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે દેશમાં માનવ અધિકારોનું વધુ સારી રીતે રક્ષણ કરવા અને તેનાં સંવર્ધન માટે માનવ અધિકાર સંરક્ષણ  બિલ, 2018ને પોતાની સ્વીકૃતિ આપી દીધી છે.
આ બિલની મુખ્ય વિશેષતાઓ:
 બિલમાં માનવ અધિકાર પંચનાં માનનીય સભ્ય સ્વરૂપે રાષ્ટ્રીય બાળ અધિકાર સંરક્ષણ પંચને સામેલ કરવાની દરખાસ્ત છે.
 બિલ પંચની રચનામાં એક મહિલા સભ્યને સામેલ કરવાની જોગવાઈ ધરાવે છે.
 બિલ રાષ્ટ્રીય માનવ અધિકાર પંચ તથા રાજ્ય માનવ અધિકાર પંચનાં અધ્યક્ષ પદ માટે યોગ્યતા અને પસંદગી માટેનાં ધારાધોરણો કે માપદંડો વધારવાનો પ્રસ્તાવ ધરાવે છે.
 બિલમાં દેશનાં કેન્દ્રશાસિત પ્રદેશોમાં માનવ અધિકારોનાં ઉલ્લંઘન સાથે સંબંધિત કેસનાં નિકાલ માટે એક વ્યવસ્થા ઊભી કરવાની જોગવાઈ સામેલ કરવામાં આવી છે.
 બિલમાં રાષ્ટ્રીય માનવ અધિકાર પંચ અને રાજ્ય માનવ અધિકાર પંચનાં અધ્યક્ષ અને સભ્યોનાં કાર્યકાળમાં સંશોધન કરવાનો પ્રસ્તાવ છે, જેથી તેને અન્ય પંચોનાં અધ્યક્ષ અને સભ્યોનાં કાર્યકાળને અનુરૂપ બનાવી શકાય.
લાભઃ
આ સંશોધનથી ભારતમાં માનવ અધિકાર સંસ્થાઓ મજબૂત થશે તથા સંસ્થાઓ પોતાની જવાબદારીઓ અને ભૂમિકાઓ તથા ફરજો અસરકારક રીતે અદા કરી શકશે. એટલું જ નહીં, સંશોધિત કાયદાથી માનવ અધિકાર સંસ્થા જીવન, સ્વતંત્રતા, સમાનતા અને વ્યક્તિનાં સન્માન સાથે સંબંધિત અધિકારોને સુનિશ્ચિત કરવામાં સહમત વૈશ્વિક માપદંડોનું પાલન કરશે.
પૃષ્ઠભૂમિઃ
માનવ અધિકાર સંરક્ષણ ધારા, 1993માં સુધારા-વધારા કરવાથી રાષ્ટ્રીય માનવ અધિકાર પંચ  અને રાજ્ય માનવ અધિકાર પંચ  અસરકારક રીતે માનવ અધિકારોનું રક્ષણ કરી શકશે અને તેને પ્રોત્સાહન આપવા પોતાની સ્વાયતત્તા, સ્વતંત્રતા, વિવિધતામાં એકતા અને વ્યાપક કાર્યો સાથે સંબંધિત પેરિસ સિદ્ધાંતનું પાલન કરશે.
RP
(Visitor Counter : 166
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 177.79 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 85,680 થયું
- સક્રિય કેસનું ભારણ હાલમાં 0.20% છે
- સાજા થવાનો દર હાલમાં 98.60% નોંધાયો
- છેલ્લા 24 કલાકમાં 14,123 દર્દીઓ સાજા થયા, કુલ વધીને 4,23,38,673 દર્દીઓ સાજા થયા
- છેલ્લા 24 કલાકમાં ભારતમાં 7,554 નવા કેસ નોંધાયા
- દૈનિક પોઝિટિવીટી દર 0.96% પહોંચ્યો
- સાપ્તાહિક પોઝિટિવીટી દર હાલમાં 1.06% છે
- કુલ 76.91 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 7,84,059 ટેસ્ટ કરાયા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રીએ ભારત રત્ન બાબાસાહેબ ડૉ. ભીમરાવ આંબેડકરને મહાપરિનિર્વાણ દિવસ પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ભારત રત્ન બાસાહેબ ડૉ. ભીમરાવ આંબેડકરને મહાપરિનિર્વાણ દિવસ પર શ્રદ્ધાંજલિ આપી હતી. પ્રધાનમંત્રીએ સંસદમાં બાબાસાહેબને પુષ્પાંજલિ પણ અર્પણ કરી હતી.
એક ટ્વિટમાં, પ્રધાનમંત્રીએ કહ્યું;
ભારત રત્ન બાબાસાહેબ ડૉ. ભીમરાવ આંબેડકરને તેમના મહાપરિનિર્વાણ દિવસ પર શ્રદ્ધાંજલિ.
ડો. આંબેડકરજીને મહાપરિનિર્વાણ દિવસ પર શ્રદ્ધાંજલિ.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
અરુણાચલ પ્રદેશની બહેનોને તમિલ દેશભક્તિ ગીત ગાતી જોઈને પીએમએ આનંદ વ્યક્ત કર્યો
પ્રધાનમંત્રી શ્રી નરેન્દ્ર મોદીએ અરુણાચલની બહેનોને સુબ્રમણ્ય ભારતીના તમિલ દેશભક્તિ ગીત ગાતા જોઈને આનંદ વ્યક્ત કર્યો છે.
એક ટ્વીટમાં, પ્રધાનમંત્રીએ કહ્યું:
“આ જોઈને મને આનંદ અને ગર્વ છે. અરુણાચલ પ્રદેશના અમારી યુવા શક્તિના આ ઝળહળતા સિતારાઓને તમિલમાં ગીતો દ્વારા 'એક ભારત, શ્રેષ્ઠ ભારત'ની ભાવનાને આગળ વધારવા બદલ અભિનંદન."
SD/GP/JD
(
સંરક્ષણ મંત્રાલય
પૂર્વ કેન્દ્રીય મંત્રી મેજર જસવંત સિંહ નું અવસાન
નવી દિલ્હી સ્થિત આર્મી હોસ્પિટલે  ખુબ દુઃખની લાગણી સાથે 27 સપ્ટેમ્બર, 2020ના રોજ 0655 કલાકે ભારત સરકારના પૂર્વ કેબિનેટ મંત્રી મેજર જસવંતસિંહ ના દુઃખદ અવસાનની ઘોષણા કરી હતી. તેમને 25 જૂન 2020ના રોજ આર્મી હોસ્પિટલ માં દાખલ કરવામાં આવ્યા હતા અને મલ્ટિઓર્ગન ડિસફંક્શન સિન્ડ્રોમની સાથે સેપ્સીસ તથા પહેલા માથાના ભાગે જે ગંભીર ઈજાઓ  ની અસરો માટે સારવાર આપવામાં આવી રહી હતી અને આજે સવારે તેમણે અંતમ શ્વાસ લીધા હતા.
સારવાર કરી રહેલ નિષ્ણાતોની ટીમે તેમનાથી થતી શક્ય તમામ કોશિશ કરી પરંતુ તેમને બચાવી શક્યા નહીં અને તેઓ 27 સપ્ટેમ્બર, 2020ના રોજ 0655 કલાકે અવસાન પામ્યા.
તેમનો કોવિડનો રિપોર્ટ નેગેટિવ છે.
SD/GP/BT
(
પ્રધાનમંત્રીનું કાર્યાલય
પીએમએ હનુમાન જયંતી પર લોકોને શુભેચ્છા પાઠવી
ભગવાન હનુમાનના ચરણોમાં પ્રણામ
પ્રધાનમંત્રી શ્રી નરેન્દ્ર મોદીએ હનુમાન જયંતિના શુભ અવસર પર લોકોને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"आप सभी को हनुमान जयंती की ढेरों शुभकामनाएं। इस पावन पर्व पर भगवान हनुमान के चरणों में वंदन के साथ मैं हर किसी के कल्याण की कामना करता हूं।"
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
યુનાઇટેડ સ્ટેટ્સ ઓફ અમેરિકાના રાષ્ટ્રપતિ અને પ્રથમ મહિલાની ભારત મુલાકાત
પ્રધાનમંત્રી શ્રી નરેન્દ્ર મોદીના આમંત્રણ પર, અમેરિકાના રાષ્ટ્રપતિ શ્રી ડોનાલ્ડ જે. ટ્રમ્પ, પ્રથમ મહિલા શ્રી મેલાનીયા ટ્રમ્પ સાથે 24-25 ફેબ્રુઆરી 2020ના રોજ ભારતની મુલાકાત લેશે. રાષ્ટ્રપતિની આ પ્રથમ ભારત મુલાકાત હશે.
મુલાકાત દરમિયાન રાષ્ટ્રપતિ ટ્રમ્પ અને પ્રથમ મહિલા નવી દિલ્હી અને અમદાવાદ, ગુજરાતના સત્તાવાર કાર્યક્રમોમાં હાજરી આપશે અને ભારતીય સમાજના એક વિશાળ વર્ગ સાથે વાતચીત કરશે.
ભારત અને યુ.એસ. વચ્ચે વૈશ્વિક વ્યૂહાત્મક ભાગીદારી વિશ્વાસ, સમાન મૂલ્યો, પરસ્પર આદર અને સમજ પર આધારીત છે અને બંને દેશોના લોકો વચ્ચે હુંફ અને મિત્રતા દ્વારા ચિહ્નિત થયેલી છે. વેપાર, સંરક્ષણ, આતંકવાદનો સામનો, ઉર્જા, પ્રાદેશિક અને વૈશ્વિક મુદ્દાઓ પર સંકલન તેમ જ લોકો-વચ્ચેના સંબંધો સહિતના તમામ ક્ષેત્રોમાં નોધપાત્ર પ્રગતિ સાથે પ્રધાનમંત્રી મોદી અને રાષ્ટ્રપતિ ટ્રમ્પના નેતૃત્વમાં આ સંબંધ વધુ વિકસ્યા છે.આ મુલાકાત બંને નેતાઓને દ્વિપક્ષીય સંબંધોમાં પ્રગતિની સમીક્ષા કરવાની અને આપણી વ્યૂહાત્મક ભાગીદારીને વધુ મજબૂત કરવાની તક પૂરી પાડશે.
SD/GP/DS
(Visitor Counter : 199
પ્રધાનમંત્રીનું કાર્યાલય
પ્રધાનમંત્રીએ જમ્મુ અને કાશ્મીરમાં બસ દુર્ઘટના પર શોક વ્યક્ત કર્યો
PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરમાં બસ દુર્ઘટનામાં થયેલી જાનહાનિ પર શોક વ્યક્ત કર્યો છે. શ્રી મોદીએ પીડિતો માટે પ્રધાનમંત્રી રાષ્ટ્રીય રાહત ભંડોળ  માંથી એક્સ-ગ્રેશિયાની જાહેરાત કરી છે.
પ્રધાનમંત્રી કાર્યાલયે ટ્વીટ કર્યું;
"જમ્મુ અને કાશ્મીરમાં બસ દુર્ઘટના પર શોક વ્યક્ત કરતા, PM @narendramodi એ PMNRF તરફથી પ્રત્યેક મૃતકના નજીકના સંબંધીઓને 2 લાખ રૂપિયાની એક્સ-ગ્રેશિયાની જાહેરાત કરી છે. ઘાયલોને 50,000 રૂપિયા આપવામાં આવશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ટેલિકોમ ક્ષેત્રે ભારતની હરણફાળ અંગે 77મા સ્વાતંત્ર્ય દિવસ નિમિત્તે પ્રધાનમંત્રી શ્રી નરેન્દ્ર મોદીના સંબોધનના મુખ્ય અંશો
દેશના 77મા સ્વાતંત્ર્ય દિવસના મહત્વપૂર્ણ અવસર પર પ્રધાનમંત્રી શ્રી નરેન્દ્ર મોદીએ નવી દિલ્હીના લાલ કિલ્લાની પ્રાચી પરથી રાષ્ટ્રને સંબોધન કર્યું હતું. જેમાં તેમણે દેશે ટેકનોલોજીકલ લેન્ડસ્કેપમાં હાંસલ કરેલી નોંધપાત્ર પ્રગતિઓને પ્રકાશિત કરી અને ડિજિટલી સશક્ત ભારતના મહત્વ પર ભાર મૂક્યો હતો.
1. પોતાના સંબોધનમાં, પ્રધાનમંત્રી શ્રી નરેન્દ્ર મોદીએ ભારતના ડિજિટલ લેન્ડસ્કેપમાં નોંધપાત્ર પરિવર્તનને પ્રકાશિત કર્યું. તેમણે દેશના છેવાડાના ખૂણે ઈન્ટરનેટ કનેક્ટિવિટી લાવવામાં ઝડપી પગલાઓ પર ભાર મૂક્યો હતો અને દરેક ગામડા સુધી ઈન્ટરનેટ પહોંચી રહ્યું છે, જે ડિજિટલ ક્રાંતિના લાભ દરેક નાગરિક સુધી પહોંચે તે બાબત સુનિશ્ચિત કરે છે.
- પ્રધાનમંત્રીએ એ દિવસોનો ઉલ્લેખ કર્યો જ્યારે 2014 અગાઉ ઈન્ટરનેટ ડેટા ટેરિફ રેટ પ્રતિબંધિત રૂપે મોંઘા હતા અને તેને વર્તમાન સાથે સરખાવ્યા. જ્યાં ભારત વિશ્વનું સૌથી સસ્તું ઈન્ટરનેટ ડેટા દર ધરાવે છે. તેમણે નોંધ્યું હતું કે ખર્ચમાં આ ઘટાડો સમગ્ર દેશમાં દરેક પરિવાર માટે નોંધપાત્ર બચતમાં પરિણમ્યો છે.
- શ્રી નરેન્દ્ર મોદીએ 5G રોલ આઉટ તરફ રાષ્ટ્રની ઝડપી પ્રગતિ પર પણ પ્રકાશ પાડ્યો અને ઉલ્લેખ કર્યો કે 5G રોલ આઉટ સૌથી ઝડપી છે અને તેણે 700 થી વધુ જિલ્લાઓને આવરી લીધા છે.
- આ ઉપરાંત પ્રધાનમંત્રીએ 6G ટેક્નોલોજી તરફ આગળ વધવાના મહત્વાકાંક્ષી ધ્યેયની રૂપરેખા પણ આપી અને આ પહેલને આગળ ધપાવવા માટે એક સમર્પિત ટાસ્ક ફોર્સની રચના વિશે વાત કરી હતી.
પૃષ્ઠભૂમિ ---
- વિશ્વમાં 5G સેવાઓનું સૌથી ઝડપી રોલ આઉટ. 5G સેવાઓ 700 થી વધુ જિલ્લાઓમાં ઉપલબ્ધ છે. 2014થી દરરોજ 500 BTS  ઇન્સ્ટોલ કરવામાં આવે છે, જ્યારે 5G સાઇટ્સ દરરોજ લગભગ 1,000 સાઇટ્સના દરે ઇન્સ્ટોલ થાય છે.
- હાઇ-સ્પીડ બ્રોડબેન્ડ સેવાઓને સક્ષમ કરવા માટે નવીનતમ ટેકનોલોજી 5G નેટવર્ક્સ અત્યાર સુધીની સૌથી ઝડપી ગતિએ રજૂ કરવામાં આવ્યા છે.
- 6G ધોરણોના વિકાસને આગળ વધારવા માટે પહેલ કરવામાં આવી છે. પ્રધાનમંત્રી શ્રી નરેન્દ્ર મોદીએ ‘ભારત 6G વિઝન’ દસ્તાવેજ લોન્ચ કર્યો, ટેલિકોમ વિભાગ  એ ‘ભારત 6G એલાયન્સ’ નામની ટાસ્ક ફોર્સની રચના કરી.
- ભારતે 4G માં વિશ્વને અનુસર્યું, 5G માં વિશ્વ સાથે કૂચ કરી અને હવે 6G માં વિશ્વનું નેતૃત્વ કરવાનું લક્ષ્ય રાખ્યું છે
- મોબાઈલ ડેટા ટેરિફ રૂ. 269/GB  થી ઘટાડીને રૂ. 10.1/GB . મોબાઇલ સેવાઓ માટેના ટેરિફમાં ઝડપથી ઘટાડો થયો છે.
- ડેટા ટેરિફમાં ભારત પ્રત્યેક જીબી દીઠ ત્રીજી સૌથી સરેરાશ ધરાવે છે.
- ઉત્તર-પૂર્વીય ક્ષેત્ર, સરહદી વિસ્તારો, LWE પ્રભાવિત વિસ્તારો, મહત્વાકાંક્ષી જિલ્લાઓ અને અન્ય દૂરસ્થ સ્થળો માટે, અમારા ટાપુઓમાં ગુણવત્તાયુક્ત ટેલિકોમ કનેક્ટિવિટી અને ઈન્ફ્રાસ્ટ્રક્ચર પ્રદાન કરવા માટે વિશેષ પ્રયાસો કરવામાં આવ્યા છે.
- પ્રધાનમંત્રી શ્રી નરેન્દ્ર મોદી દ્વારા 10 ઓગસ્ટ, 2020 ના રોજ દરિયાના પેટાળમાં કેબલ આધારિત ચેન્નાઈ-આંદામાન અને નિકોબાર  પ્રોજેક્ટ કાર્ય શરૂ કરવામાં આવ્યું હતું અને રાષ્ટ્રને સમર્પિત કરવામાં આવ્યું હતું.
- A&N ટાપુઓમાં ટેલિકોમ નેટવર્કનું વધુ વિસ્તરણ પણ કરવામાં આવ્યું જેમાં સેટેલાઇટ બેન્ડવિડ્થનો સમાવેશ થાય છે.
- કોચી-લક્ષદ્વીપ ટાપુઓ સમૂદ્રના પેટાળમાં 1072 કરોડ રૂપિયાના ખર્ચે OFC લિંક પણ પૂર્ણ થયા છે અને પરીક્ષણ હેતુ માટે ટ્રાયલ ટ્રાફિક શરૂ થયો છે. જ્યારે પૂર્ણ થશે ત્યારે તે કોચી અને અગિયાર ટાપુઓ વચ્ચે 100 GBPS પ્રદાન કરશે
- દેશભરના ગામડાઓમાં 4G મોબાઇલ સેવાઓના સંતૃપ્તિનું અમલીકરણ 26,316 કરોડ રૂપિયાના ખર્ચે થયું છે.
- આ પ્રોજેક્ટ દૂરના અને મુશ્કેલ વિસ્તારોમાં આવેલા 24,680 ગામડાઓમાં 4G મોબાઇલ સેવાઓ પ્રદાન કરશે.
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ વેસ્ટર્ન પેરિફેરલ એક્સપ્રેસવેનાં કુંડલી-માનેસર સેક્શન અને બલ્લભગઢ-મુજેસર મેટ્રો લિન્કનું ઉદઘાટન કર્યું
પ્રધાનમંત્રી શ્રી નરેન્દ્ર મોદીએ આજે હરિયાણામાં ગુરુગ્રામનાં સુલ્તાનપુરમાં કુંડલી-માનેસર-પલવલ  વેસ્ટર્ન પેરિફેરલ એક્સપ્રેસવેનાં કુંડલી-માનેસર સેક્શનનું ઉદઘાટન કર્યું હતું. તેમણે બલ્લભગઢ-મુજેસર મેટ્રો લિન્કનું પણ ઉદઘાટન કર્યું હતું અને શ્રી વિશ્વકર્મા સ્કિલ યુનિવર્સિટીનું ખાતમુહૂર્ત કર્યું હતું.
પ્રધાનમંત્રી વિશાળ જનમેદનીને સંબોધન કરતાં કહ્યું હતું કે, એક્સપ્રેસવે અને મેટ્રો હરિયાણામાં પરિવહન ક્રાંતિની શરૂઆત કરશે. તેમણે જણાવ્યું હતું કે, આ વિસ્તારને યુવાનોને શ્રી વિશ્વકર્મા સ્કિલ યુનિવર્સિટીથી ઘણો લાભ થશે.
પ્રધાનમંત્રીએ કહ્યું હતું કે, કેન્દ્ર સરકારે સુનિશ્ચિત કર્યું હતું કે, કેએમપી એક્સપ્રેસવે પ્રોજેક્ટ પૂર્ણ કરવો પ્રાથમિકતા હતી. તેમણે જણાવ્યું હતું કે, એક્સપ્રેસવે દિલ્હી અને એની આસપાસનાં વિસ્તારોમાં પ્રદૂષણમાં નોંધપાત્ર ઘટાડો કરવામાં મહત્ત્વપૂર્ણ ભૂમિકા ભજવશે. તેમણે ઉમેર્યું હતું કે, આ પર્યાવરણને અનુકૂળ પ્રવાસનની સાથે ‘જીવનને સરળ’ બનાવશે.
પ્રધાનમંત્રીએ પરિવહન જોડાણનાં મહત્ત્વ પર ભાર મૂકતાં કહ્યું હતું કે, આ સમૃદ્ધિ, સશક્તિકરણ અને સુલભતા માટેનું માધ્યમ છે. તેમણે ઉમેર્યું હતું કે, હાઇવે, મેટ્રો અને જળમાર્ગોની ઇકોસિસ્ટમનું નિર્માણ થઈ રહ્યું છે, જેનાથી રોજગારીની તકોનું સર્જન કરશે, ખાસ કરીને ઉત્પાદન, નિર્માણ અને સેવા ક્ષેત્રોમાં. તેમણે ઉલ્લેખ કર્યો હતો કે, અત્યારે દરરોજ 27 કિલોમીટરની લંબાઈ ધરાવતાં હાઇવેનું નિર્માણ થઈ રહ્યું છે, જ્યારે વર્ષ 2014માં દરરોજ 12 કિલોમીટરની લંબાઈનાં હાઇવેનું નિર્માણ થતું હતું. તેમણે ઉમેર્યું હતું કે, આ કામગીરી અમારું વિઝન દર્શાવે છે અને કેન્દ્ર સરકારની ભારતને પરિવર્તિત કરવાની અમારી આકાંક્ષાઓનું પ્રતિબિંબ છે.
પ્રધાનમંત્રીએ કહ્યું હતું કે, સરકાર દેશનાં યુવાનોની આકાંક્ષાઓ પૂર્ણ કરવા કટિબદ્ધ છે. તેમણે આશા વ્યક્ત કરી હતી કે, શ્રી વિશ્વકર્મા સ્કિલ યુનિવર્સિટી નવી તકો ઝડપવા યુવાનોને કૌશલ્ય પ્રદાન કરવામાં મહત્ત્વપૂર્ણ ભૂમિકા ભજવશે.
પ્રધાનમંત્રીએ કેન્દ્ર સરકારનાં દ્રષ્ટિકોણનો સફળતાપૂર્વક અમલ કરવા બદલ હરિયાણા રાજ્ય સરકારનાં પ્રયાસોની પ્રશંસા કરી હતી. તેમણે ખાસ કરીને રમતગમતનાં ક્ષેત્રમાં હરિયાણાનાં યુવાનોના યોગદાનની પ્રશંસા પણ કરી હતી.
RP
(Visitor Counter : 85
પ્રધાનમંત્રીનું કાર્યાલય
કેવડિયા આજે મુખ્ય વૈશ્વિક પ્રવાસન સ્થળ તરીકે ઉભરી આવ્યું છે: પ્રધાનમંત્રી મોદી
પ્રધાનમંત્રી શ્રી નરેન્દ્ર મોદીએ આજે ગુજરાતાં આવેલા કેવડિયા વિશે કહ્યું હતું કે, આ જગ્યા હવે માત્ર કોઇ અંતરિયાળ વિસ્તારમાં આવેલા નાનો તાલુકા જેવી નથી રહી પરંતુ દુનિયાના સૌથી મોટા પ્રવાસન સ્થળ તરીકે ઓળખ મેળવી રહી છે. શ્રી મોદીએ આજે વીડિયો કોન્ફરન્સિંગના માધ્યમથી દેશના અલગ-અલગ પ્રાંતોમાંથી ગુજરાતના કેવડિયા સાથે જોડાતી આઠ ટ્રેનોને લીલીઝંડી આપી અને રાજ્યમાં કેટલીક રેલવે સંબંધિત પરિયોજનાઓનું ઉદ્ઘાટન કર્યું ત્યારે આમ જણાવ્યું હતું.
કેવડિયાની વિકાસ યાત્રાને આગળ ધપાવતા પ્રધાનમંત્રીએ માહિતી આપી હતી કે, પ્રવાસીઓને સ્ટેચ્યૂ ઓફ લિબર્ટીની સરખામણીએ સ્ટેચ્યૂ ઓફ યુનિટી વધુ આકર્ષી રહ્યું છે. સ્ટેચ્યૂ ઓફ યુનિટીનું રાષ્ટ્રને લોકાર્પણ થયું છે ત્યારથી આજદિન સુધીમાં 50 લાખથી વધારે પ્રવાસીઓ તેની મુલાકાતે આવી ચુક્યા છે અને કોરોના મહામારીના મહિનાઓ દરમિયાન બંધ રહ્યાં પછી પણ હવે તે મુલાકાતીઓને આકર્ષી રહ્યું છે. જેમ જેમ કનેક્ટિવિટીમાં સુધારો થાય તેમ કેવડિયા ખાતે દૈનિક આવનારા મુલાકાતીઓની સંખ્યા એક લાખ થઇ જશે તેવું અનુમાન આંકવામાં આવી રહ્યું છે. પ્રધાનમંત્રીએ જણાવ્યું હતું કે, કેવડિયા પર્યાવરણનું રક્ષણ કરીને પણ અર્થતંત્ર અને પરિસ્થિતિતંત્રના સુનિયોજિત વિકાસનું ઉત્તમ દૃશ્ટાંત છે.
પ્રધાનમંત્રીએ જણાવ્યું હતું કે, શરૂઆતમાં ત્યારે કેવડિયાને એક મુખ્ય પ્રવાસન સ્થળ તરીકે વિકસાવવાનો પ્રસ્તાવ મૂકવામાં આવ્યો ત્યારે આ વાત એક દીવાસ્વપ્ન જેવી લાગતી હતી. જુની કાર્યશૈલીને ધ્યાનમાં રાખીએ તો, આ આશંકાઓમાં તર્ક પણ હતું કારણ કે, આ વિસ્તારમાં કોઇપણ પ્રકારની કનેક્ટિવિટીના માર્ગો, રસ્તા પર લાઇટો, રેલવે, પ્રવાસીઓને રહેવાની સગવડ જેવી કોઇ જ વ્યવસ્થા નહોતી. હવે, કેવડિયા તમામ પ્રકારની સુવિધાઓથી સજ્જ એક સંપૂર્ણ પારિવારિક પેકેજમાં રૂપાંતરિત થઇ ગયું છે. અહીંના આકર્ષણોમાં ભવ્ય સ્ટેચ્યૂ ઓફ યુનિટી, સરદાર સરોવર, વિરાટ સરદાર પટેલ ઝુઓલોજિકલ પાર્ક, આરોગ્ય વન અને જંગલ સફારી તેમજ પોષણ પાર્ક છે. અહીં ગ્લો ગાર્ડન, એકતા ક્રૂઝ અને વોટર સ્પોર્ટ્સ જેવા અન્ય આકર્ષણો પણ છે. પ્રધાનમંત્રીએ જણાવ્યું હતું કે, પ્રવાસનમાં વૃદ્ધિ થઇ રહી હોવાથી અહીંના સ્થાનિક આદિવાસી યુવાનોને પણ રોજગારી મળી રહી છે અને સ્થાનિક લોકોને આધુનિક સગવડો પ્રાપ્ત થઇ રહી છે. એકતા મોલમાં સ્થાનિક હસ્ત બનાવટની ચીજો માટે પણ નવી તકો ખુલી રહી છે. તેમણે એવો પણ ઉલ્લેખ કર્યો હતો કે, આદિવાસી ગામડાંઓમાં પ્રવાસીઓ માટે સ્ટે હોમ ઉભા કરવા માટે અંદાજે 200 રૂમ વિકસાવવામાં આવી રહ્યાં છે.
પ્રધાનમંત્રીએ કેવડિયા સ્ટેશન અંગે પણ વાત કરી હતી જે વધી રહેલા પ્રવાસનને ધ્યાનમાં રાખીને વિકસાવવામાં આવ્યું છે. તેમાં આદિવાસી આર્ટ ગેલેરી છે અને વ્યૂઇંગ ગેલેરી પણ છે જ્યાંથી સ્ટેચ્યૂ ઓફ યુનિટીનો નજારો માણી શકાય છે.
પ્રધાનમંત્રીએ લક્ષ્ય કેન્દ્રિત પ્રયાસો દ્વારા ભારતીય રેલવેના આમૂલ પરિવર્તનનો પણ ખાસ ઉલ્લેખ કર્યો હતો. તેમણે કહ્યું હતું કે, મુસાફર અને માલસામાનના પરિવહન માટેની પરંપરાગત ભૂમિકા ઉપરાંત રેલવે દ્વારા પ્રવાસન અને ધાર્મિક મહત્વ ધરાવતા સ્થળો સુધી સીધી કનેક્ટિવિટી પણ મળી રહી છે. તેમણે કહ્યું કે, અમદાવાદ – કેવડિયા જનશતાબ્દી સહિત સંખ્યાબંધ રૂટમાં આકર્ષક ‘વિસ્ટા-ડોમ કોચ’ સામેલ કરવામાં આવશે.
SD/GP/BT
(
મંત્રીમંડળ
મંત્રીમંડળે ભારત અને નામિબિયા તથા પનામાનાં ચૂંટણી વ્યવસ્થાપન એકમો વચ્ચે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં આજે ભારત અને ઇલેક્શન કમિશન ઓફ નામિબિયા  તથા ઇલેક્શન ટ્રિબ્યુનલ ઓફ પનામા  વચ્ચે ચૂંટણીનાં વ્યવસ્થાપન અને વહીવટનાં ક્ષેત્રમાં સાથ-સહકાર સ્થાપિત કરવા માટે સમજૂતીકરાર  કરવાનાં પ્રસ્તાવને મંજૂરી આપવામાં આવી છે.
મુખ્ય વિશેષતાઓ:
આ સમજૂતી કરારમાં એવી પ્રમાણભૂત કલમો/જોગવાઈઓ સામેલ છે, જે મુખ્યત્વે ચૂંટણીનાં વ્યવસ્થાપન અને વહીવટનાં ક્ષેત્રમાં સાથસહકારને પ્રોત્સાહન આપવાની પ્રતિબદ્ધતા વ્યક્ત કરે છે, જેમાં ચૂંટણીની પ્રક્રિયાનાં સંગઠનાત્મક અને ટેકનિકલ વિકાસ વિશે જાણકારી અને અનુભવનું આદાનપ્રદાન કરવું, માહિતીનું આદાન-પ્રદાન કરવું, સંસ્થાગત ક્ષમતાઓનું નિર્માણ કરવું અને એને મજબૂત કરવી, કર્મચારીઓને તાલીમ આપવી, નિયમિત ચર્ચાવિચારણા વગેરેને પ્રોત્સાહન આપવાનું સામેલ છે.
અસરઃ
આ સમજૂતીકરાર દ્વિપક્ષીય સાથસહકારને પ્રોત્સાહન આપશે. એનું લક્ષ્યાંક ઇલેક્શન કમિશન ઓફ નામિબિયા  અને ઇલેક્શન ટ્રિબ્યુનલ ઓફ પનામા  માટે ટેકનિકલ સહાયતા/ક્ષમતાનું નિર્માણ કરવાનું છે. આ સમજૂતીમાં ચૂંટણીનાં વ્યવસ્થાપન અને વહીવટનાં ક્ષેત્રમાં સહયોગ સ્થાપિત કરવાનો તથા એ દેશોમાં ચૂંટણી યોજવા સુધી સહાયતા ઉપલબ્ધ કરાવવાનો વિચાર કરવામાં આવ્યો છે. પરિણામસ્વરૂપે ભારતનાં આંતરરાષ્ટ્રીય સંબંધોને પ્રોત્સાહન મળશે.
પૃષ્ઠભૂમિઃ
ચૂંટણી પંચ કેટલાંક દેશો અને સંસ્થાઓ સાથે સમજૂતી કરાર પર હસ્તાક્ષર કરીને દુનિયાભરમાં ચૂંટણી સાથે સંબંધિત બાબતો અને ચૂંટણીની પ્રક્રિયાઓનાં ક્ષેત્રમાં સાથસહકારને પ્રોત્સાહન આપે છે. ચૂંટણી પંચ એક બંધારણીય સંસ્થા છે, જે દુનિયામાં સૌથી મોટી ચૂંટણીઓનું આયોજન કરે છે. ચૂંટણી પંચની એ જવાબદારી છે કે, તે જુદી જુદી સામાજિક-રાજકીય અને આર્થિક પૃષ્ઠભૂમિ ધરાવતા લગભગ 85 કરોડ મતદાતાઓનાં દેશમાં સ્વતંત્ર અને તટસ્થ ચૂંટણીનું આયોજન કરે. ભારતમાં લોકશાહીની સફળતાએ દુનિયાભરની લગભગ દરેક રાજકીય વ્યવસ્થાનું ધ્યાન પોતાની તરફ ખેંચ્યું છે.
ઉત્કૃષ્ટતા હાંસલ કરવાનાં પ્રયાસોમાં ચૂંટણી પંચ ચૂંટણી અને એની સાથે સંબંધિત બાબતોમાં દ્વિપક્ષીય સંબંધ સ્થાપિત કરવાનાં ઉદ્દેશ સાથે વિદેશી ચૂંટણી એકમો તરફથી વિવિધ પ્રસ્તાવ પ્રાપ્ત કરે છે. ચૂંટણી પંચે ચૂંટણીનાં વ્યવસ્થાપન અને વહીવટનાં ક્ષેત્રનાસંબંધમાં ઇલેક્શન કમિશન ઓફ નામિબિયા  અને ઇલેક્શન ટ્રિબ્યુનલ ઓફ પનામા ની સાથે પોતાનાં સમજૂતી કરાર વિશે આ પ્રસ્તાવ કાયદા અને ન્યાય મંત્રાલય, વ્યવસ્થાપન વિભાગને મોકલ્યો છે.
J.Khunt/RP
(Visitor Counter : 113
પ્રધાનમંત્રીનું કાર્યાલય
પ્રધાનમંત્રીએ હૈદરાબાદ અને સિકંદરાબાદમાં MMTS રેલ નેટવર્કના 90km સુધીના વિસ્તરણની પ્રશંસા કરી
પ્રધાનમંત્રી શ્રી નરેન્દ્ર મોદીએ હૈદરાબાદ અને સિકંદરાબાદમાં MMTS રેલ નેટવર્કના 90km સુધીના વિસ્તરણની પ્રશંસા કરી છે.
દક્ષિણ મધ્ય રેલવે દ્વારા એક ટ્વીટ શેર કરીને, પ્રધાનમંત્રીએ ટ્વીટ કર્યું;
"આનાથી હૈદરાબાદ, સિકંદરાબાદ અને આસપાસના વિસ્તારોના લોકોને ફાયદો થશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
આલોક કુમાર વર્માને સીબીઆઈના નિદેશક અને રાકેશ અસ્થાનાને વિશેષ નિદેશકની જવાબદારીમાંથી મુક્ત કરાયા
એમ. નાગેશ્વર રાવ, સીબીઆઈના નિદેશક તરીકેની જવાબદારી સંભાળશે
કેન્દ્રિય સતર્કતા આયોગે  સીબીઆઈના સિનિયર અધિકારીઓને તેમની સામેના વિવિધ આરોપોના સંદર્ભમાં તા. 24 ઓગસ્ટ, 2018ના રોજ મળેલી ફરિયાદના આધારે સીબીઆઈના નિદેશકને 11 સપ્ટેમ્બર, 2018ના રોજ 3 અલગ-અલગ નોટિસ મોકલાવી હતી  અને તા. 14 સપ્ટેમ્બર, 2018ના રોજ આયોગ સમક્ષ સંબંધિત ફાઈલો અને દસ્તાવેજો લઈને આયોગ સમક્ષ ઉપસ્થિત રહેવા જણાવ્યું હતું. સીબીઆઈના નિદેશકને આ રેકર્ડ રજૂ કરવા માટે ઘણી તકો આપવામાં આવી હતી અને અનેક મુદતો પછી, સીબીઆઈએ તા. 24 સપ્ટેમ્બર, 2018ના રોજ 3 સપ્તાહમાં રેકર્ડ/ફાઈલો રજૂ કરવા માટે મુદત આપી હતી. વારંવાર મુદત અને ચેતવણી આપવા છતાં સીબીઆઈના નિદેશક આયોગ સમક્ષ રેકર્ડ/ફાઈલો રજૂ કરવામાં નિષ્ફળ રહ્યા હતા. સીવીસીને એવું લાગ્યું કે સીબીઆઈના નિદેશક ગંભીર આરોપો સંબંધે માગવામાં આવેલા રેકર્ડ/ફાઈલો રજૂ કરવામાં સહકાર આપી રહ્યા નથી.
સીવીસીને એમ પણ લાગી રહ્યુ હતુ કે સીબીઆઈના નિદેશક આયોગને સહયોગ આપતા નથી અને જરૂરિયાત/નિર્દેશોના પાલનમાં રસ દાખવતા નથી અને આયોગના કામકાજમાં જાણી જોઈને અવરોધ ઉભો કરી રહ્યા છે.
સીબીઆઈમાં ઉભી થયેલી અસાધારણ અને અભૂતપૂર્વ પરિસ્થિતિને ધ્યાનમાં રાખીને કેન્દ્રીય સતર્કતા આયોગે ડીપીએસઈ ના કાર્યાલય પર તપાસના પોતાના અધિકારની રૂએ  સીબીઆઈના નિદેશક આલોક કુમાર વર્માને અને સીબીઆઈના વિશેષ નિદેશક રાકેશ અસ્થાનાને કામકાજ, અધિકાર, જવાબદારી અને અગાઉથી નોંધાયેલા કેસમાં તપાસ કરવાની ભૂમિકામાંથી મુક્ત કરવાનો આદેશ, ભ્રષ્ટાચાર નિયંત્રણ ધારા, 1988ની જોગવાઈઓ અનુસાર આપી દીધો છે અને તે નવો આદેશ મળે નહીં ત્યાં સુધી ચાલુ રહેશે.
ભારત સરકાર ઉપલબ્ધ દસ્તાવેજોની તપાસ અને મૂલ્યાંકન કર્યા પછી એ બાબતે સંતુષ્ઠ થઈ છે કે એવા અસાધારણ અને અભૂતપૂર્વ સંજોગો પેદા થયા છે કે જેમાં ડીપીએસઈ કાયદાની કલમ 4ની જોગવાઈ મુજબ પ્રાપ્ત થયેલા અધિકારોની રૂએ મળેલી સત્તાનો ઉપયોગ કરવો જોઈએ. ભારત સરકારે તેની સામે ઉપલ્બ્ધ કરાયેલા દસ્તાવેજોનુ મૂલ્યાંકન કરીને સમાનતા, નિષ્પક્ષતા અને કુદરતી ન્યાયના હિતમાં સીબીઆઈના નિદેશક આલોક કુમાર વર્મા અને વિશેષ નિદેશક રાકેશ અસ્થાનાને અનુક્રમે સીબીઆઈ નિદેશક અને સીબીઆઈના વિશેષ નિદેશક તરીકેની તેમની કામગીરી, સત્તા અને જવાબદારીમાંથી તથા તપાસ કરવાની ભૂમિકામાંથી મુક્ત કરી દીધા છે.
આ નિર્ણય વચગાળાની વ્યવસ્થા તરીકે કરવામાં આવ્યો છે અને આ પ્રતિબંધ હાલની અસાધારણ અને અભૂતપૂર્વ પરિસ્થિતિ ઉભી કરનારા તમામ કેસમાં સીવીસીની તપાસ પૂરી થાય નહી ત્યા સુધી અને સીવીસી/સરકાર દ્વારા આ બાબતે યોગ્ય નિર્ણય લેવાય ત્યાં સુધી ચાલુ રહેશે.
ઉપર બતાવવામાં આવેલી પશ્ચાદભૂમિકાના સંદર્ભમાં કેબિનેટની નિમણુંક સમિતિએ સમર્થન આપ્યું છે કે આ વચગાળાની વ્યવસ્થાની મુદત દરમિયાન સીબીઆઈ નિદેશકની જવાબદારી અને કામકાજ કરવાની જવાબદારી સંયુક્ત નિદેશક શ્રી એમ. નાગેશ્વર રાવ તાત્કાલિક અસરથી સંભાળી લેશે.
NP/RP
(Visitor Counter : 115